คุณคะขอถามคำถามหน่อยค่ะ ตอนนี้หนูกลัวตัวเองเป็นโรคประสาทมากค่ะ และสงสารคนรอบข้างด้วยที่ต้องมาลองรับอารมณ์ คือหนูจะหงุดหงิดง่ายมาก ใครพูดไม่เข้าหู หรือสั่งให้ทำอะไรจุกจิกหนูจะอารมณ์ขึ้นทันที แล้วจะควบคุมตัวเองไม่ได้ บางทีโมโหถึงขั้นร้องให้ออกมาเลย และชอบที่จะเก็บตัวอยู่คนเดียวมากกว่า คือไม่อยากพบประผู้คนอะค่ะ หรือสึกเวลาอยู่กับคนอื่น แล้วมันวุ่นวาย เบื่อเสียง เบื่อทุกอย่าง อยากอยู่ในที่เงียบๆๆ แบบนี้หนูควรไปพบแพทย์ใหมคะ
สวัสดีค่ะ อาการหงุดหงิดง่าย อยากจะเก็บตัวอยู่คนเดียวมากขึ้น เบื่อความวุ่นวาย อาจจะเกิดจากภาวะทางอารมณ์ชั่วคราวที่ตอบสนองต่อความเครียดที่เข้ามาในชีวิต อาจเป็นภาวะที่ค่อยๆดีขึ้นได้เอง เมื่อปัญหาที่มีได้รับการแก้ไขแต่หากยังมีอาการต่อเนื่องเรื้อรัง ทำให้เก็บตัวมากจนไม่ไปเรียนหรือไม่ไปเข้าสังคมตามปกติ พฤติกรรมการกิน การนอนเปลี่ยนแปลงไป มีความคิดอยากฆ่าตัวตาย อยากทำร้ายตนเอง เป็นเกิน 2 สัปดาห์ไม่มีช่วงที่ดีขึ้น อาจจะเข้าข่าย การมีโรคซึมเศร้า หรือความผิดปกติทางอารมณ์และบุคลิกภาพ ที่ควรจะไปพบจิตแพทย์เพื่อประเมินสุขภาพจิต และเข้ารับการรักษาด้วยยาหรือจิตบำบัดอย่างเหมาะสมต่อไปเบื้องต้นหาสิ่งที่ชอบทำเพื่อเบี่ยงเบนความสนใจ หาคนที่ไว้ใจได้เพื่อพูดคุยระบายปัญหาและความรู้สึกที่มี